《离云居道中偶成寄微先驰恭首座》
宋代·李彭

久乐岩中趣，未觉身世拙。冬暖愁云开，岁晏尘事歇。

山灵招我游，草木亦欣悦。黄松少稚羔，苍崖对宿雪。

山川谁断取，擎在仇池穴。恭公雨花手，微公傲霜节。

唤起随粥鱼，谈馀饯山月。两禅过虎溪，一笑颇清绝。

归来武陵春，欲向幽人说。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。